CELEX: 32007R1109
Language: el
Date: 2007-09-27 00:00:00
Title: Κανονισμός (ΕΚ) αριθ. 1109/2007 της Επιτροπής, της 27ης Σεπτεμβρίου 2007 , για καθορισμό των αντιπροσωπευτικών τιμών και των ποσών των πρόσθετων δασμών κατά την εισαγωγή ορισμένων προϊόντων στον τομέα της ζάχαρης για την περίοδο 2007/2008

28.9.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 253/5
            
         
      ΚΑΝΟΝΙΣΜΌΣ (ΕΚ) αριθ. 1109/2007 ΤΗΣ ΕΠΙΤΡΟΠΉΣ
   
   της 27ης Σεπτεμβρίου 2007
   για καθορισμό των αντιπροσωπευτικών τιμών και των ποσών των πρόσθετων δασμών κατά την εισαγωγή ορισμένων προϊόντων στον τομέα της ζάχαρης για την περίοδο 2007/2008
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 318/2006 του Συμβουλίου, της 20ής Φεβρουαρίου 2006, για την κοινή οργάνωση αγοράς στον τομέα της ζάχαρης (1), και ιδίως το άρθρο 27 παράγραφος 2.
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (2), προβλέπει ότι οι τιμές cif κατά την εισαγωγή της λευκής ζάχαρης και της ακατέργαστης ζάχαρης, θεωρούνται ως οι «αντιπροσωπευτικές τιμές». Οι τιμές αυτές εννοείται ότι καθορίζονται για τον αντιπροσωπευτικό ποιοτικό τύπο που ορίζεται στο παράρτημα I σημεία II και III του κανονισμού (ΕΚ) αριθ. 318/2006.
            
         
               (2)
            
            
               Για τον καθορισμό αυτών των αντιπροσωπευτικών τιμών, πρέπει να λαμβάνονται υπόψη όλες οι πληροφορίες που προβλέπονται στο άρθρο 23 του κανονισμού (ΕΚ) αριθ. 951/2006, εκτός από τις περιπτώσεις που προβλέπονται στο άρθρο 24 του εν λόγω κανονισμού.
            
         
               (3)
            
            
               Για την προσαρμογή των τιμών που δεν αφορούν τον αντιπροσωπευτικό ποιοτικό τύπο, πρέπει, για τη λευκή ζάχαρη, να εφαρμοστούν στις προσφορές που λαμβάνονται υπόψη οι προσαυξήσεις ή οι μειώσεις που αναφέρονται στο άρθρο 26 παράγραφος 1 στοιχείο α) του κανονισμού (ΕΚ) αριθ. 951/2006. Όσον αφορά την ακατέργαστη ζάχαρη, πρέπει να εφαρμόζεται η μέθοδος των διορθωτικών συντελεστών που καθορίζεται στο στοιχείο β) της εν λόγω παραγράφου.
            
         
               (4)
            
            
               Εφόσον υφίσταται η διαφορά μεταξύ της τιμής ενεργοποιήσεως για το εν λόγω προϊόν και της αντιπροσωπευτικής τιμής πρέπει να καθοριστούν πρόσθετοι δασμοί κατά την εισαγωγή εάν πληρούνται οι όροι που προβλέπονται στο άρθρο 39 του κανονισμού (ΕΚ) αριθ. 951/2006.
            
         
               (5)
            
            
               Πρέπει να καθοριστούν οι αντιπροσωπευτικές τιμές και οι πρόσθετοι δασμοί κατά την εισαγωγή των εν λόγω προϊόντων, σύμφωνα με το άρθρο 36 παράγραφος 2 του κανονισμού (ΕΚ) αριθ. 951/2006.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης ζάχαρης,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι αντιπροσωπευτικές τιμές και οι πρόσθετοι δασμοί κατά την εισαγωγή των προϊόντων που αναφέρονται στο άρθρο 36 του κανονισμού (ΕΚ) αριθ. 951/2006 καθορίζονται στο παράρτημα.
   Άρθρο 2
   Ο παρών κανονισμός αρχίζει να ισχύει την 1η Οκτωβρίου 2007.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Σεπτεμβρίου 2007.
      
         
            Για την Επιτροπή
         
         Jean-Luc DEMARTY
         
         
            Γενικός Διευθυντής Γεωργίας και Αγροτικής Ανάπτυξης
         
      
   
   
      (1)  ΕΕ L 58 της 28.2.2006, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 247/2007 (ΕΕ L 69 της 9.3.2007, σ. 3).
   
      (2)  ΕΕ L 178 της 1.7.2006, σ. 24. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2031/2006 (ΕΕ L 414 της 30.12.2006, σ. 43).
   
      ΠΑΡΑΡΤΗΜΑ
      Αντιπροσωπευτικές τιμές και πρόσθετοι δασμοί κατά την εισαγωγή λευκής ζάχαρης, ακατέργαστης ζάχαρης και προϊόντων του κωδικού ΣΟ 1702 90 99 που ισχύουν από 1ης Οκτωβρίου 2007
      
                  (EUR)
               
            
                  Κωδικός ΣΟ
               
               
                  Αντιπροσωπευτική τιμή ανά 100 kg καθαρού βάρους του εν λόγω προϊόντος
               
               
                  Πρόσθετος δασμός ανά 100 kg καθαρού βάρους του εν λόγω προϊόντος
               
            
                  1701 11 10 (1)
                  
               
               
                  20,08
               
               
                  6,26
               
            
                  1701 11 90 (1)
                  
               
               
                  20,08
               
               
                  11,89
               
            
                  1701 12 10 (1)
                  
               
               
                  20,08
               
               
                  6,07
               
            
                  1701 12 90 (1)
                  
               
               
                  20,08
               
               
                  11,37
               
            
                  1701 91 00 (2)
                  
               
               
                  19,69
               
               
                  16,62
               
            
                  1701 99 10 (2)
                  
               
               
                  19,69
               
               
                  11,18
               
            
                  1701 99 90 (2)
                  
               
               
                  19,69
               
               
                  11,18
               
            
                  1702 90 99 (3)
                  
               
               
                  0,20
               
               
                  0,44
               
            
         (1)  Καθορισμός για τον αντιπροσωπευτικό τύπο όπως ορίζεται στο παράρτημα Ι σημείο ΙΙΙ του κανονισμού (ΕΚ) αριθ. 318/2006 του Συμβουλίου (ΕΕ L 58 της 28.2.2006, σ. 1).
      
         (2)  Καθορισμός για τον αντιπροσωπευτικό τύπο όπως ορίζεται στο παράρτημα Ι σημείο ΙΙ του κανονισμού (ΕΚ) αριθ. 318/2006.
      
         (3)  Καθορισμός ανά 1 % της περιεκτικότητας σε σακχαρόζη.